|  |
| --- |
| **U ČEMU SMO DOBRI, BOLJI, NAJBOLJI!** **(prva tema)** |
| **o - obrada/ v - vježba/ p - provjera** RUJAN (18 sati) |
| **nastavna jedinica****/nastavne cjeline** **tip nastavnoga sata** | **O** | **V** | **P** | **odgojno-obrazovni ishodi/razrada ishoda** | **cilj nastavnoga sata/sati** **(blok sat)** | napomena (kratko obrazloženje o mogućim promjenama) |
| **Uvod u 1. temu****U čemu smo dobri, bolji, najbolji!**  |  | 1 |  | Učenik razgovara radi izmjene informacija. Opisuje aktivnosti u kojima uživa, razgovara o tome zašto je važno spoznati što nas veseli i u čemu smo dobri te što nam ta spoznaja omogućuje. Organizira, radeći u skupini, predstavljanje izvanškolskih aktivnosti u okviru međupredmetne igre *Aktivni u slobodno vrijeme.*  | Potaknuti učenika na razgovor o aktivnostima kojima se bavi u slobodno vrijeme. Potaknuti učenika da osmisli način na koji će predstaviti vršnjacima izvanškolsku aktivnost u kojoj uživa i pozvati ih da se i sami uključe. | Svi su planirani sadržaji prilagođeni za učenike s nekim oblikom prilagodbe: metodom, izborom strategija poučavanja i primjera na kojima se usvaja ili uvježbava gradivo (istaknuto u pripravi za svaki nastavni sat). |
| **Uvodni sat i priprema za cjelovito čitanje književnih djela (rujan)**  |  | 1 |  | Obrazlaže vlastite izbore književnoga teksta i na taj način sudjeluje u kreiranju popisa djela za cjelovito čitanje za tekuću nastavnu godinu. Predlaže i oblikuje plan čitanja književnih djela za cjelovito čitanje.  | Motivirati učenike za čitanje i aktivno sudjelovanje u kreiranju popisa lektire. Potaknuti ih da sudjeluju u planiranju i predlažu način prezentiranja pročitanoga. |  |
| **Ponavljanje jezičnoga gradiva**  |  | 2 |  | Prepoznaje osobne, posvojne, povratno-posvojnu, povratnu, pokazne i upitne zamjenice. Točno upotrebljava u govoru i pismu glagolske imenice, glagolski pridjev trpni; glavne i redne brojeve. Upotrebljava u govoru i pismu glagolske oblike za izricanje vremena i načina. | Potaknuti učenike da funkcionalno rabe jezična znanja stečena od 1. do 7. razreda. |  |
| **Početna provjera znanja s ispravkom**  |  | 1 | 1 | Primjenjuje jezično znanje stečeno od 1. do 7. razreda u zadatcima objektivnoga tipa.Uočava vlastite pogreške te ih ispravlja i pravilno oblikuje prema zadanoj uputi. | Provjeriti usvojenost jezičnoga gradiva / funkcionalnu primjenu na prototipnim i čestim primjerima i u čestim jezičnim situacijama.Osvijestiti učenicima pogreške i jezično gradivo koje nisu u potpunosti usvojili te ih potaknuti na ponavljanje gradiva u kojemu su uočene pogreške. |  |
| **Dobriša Cesarić, *Slap*** | 1 |  |  | Izražava doživljaj književnoga teksta. Uspoređuje vlastite spoznaje o svijetu i prikaz svijeta u književnome tekstu; obrazlaže etičku i idejnu razinu književnoga teksta. Prepoznaje i navodi primjere za metaforu i personifikaciju. | Potaknuti učenika na izražavanje doživljaja književnoga teksta te na uočavanje i razlikovanje književnih obilježja (tema, motiv, personifikacija, preneseno značenje, stih s obzirom na duljinu, vezani i slobodni stih). Poticati učenika da prepoznaje etičku vrijednost teksta te da zaključak oblikuje u pouku. |  |
| **Zlatko Krilić, *Vrline*** |  | 1 |  | Objašnjava utjecaj književnoga teksta na oblikovanje svojih stavova i vrijednosti.Uočava estetsku vrijednost književnoga teksta. Primjenjuje književnoteorijska znanja: objašnjava temu, opisuje ulogu pripovjedača u 1. osobi, prepoznaje i navodi primjere jezično-stilskih obilježja u književnome tekstu. Razvija vlastiti potencijal za stvaralaštvo. | Potaknuti učenike na objašnjavanje etičke razine književnoga teksta te povezivanje teksta sa stvarnošću; na prepoznavanje pripovjedača u 1. osobi te objašnjavanje njegova utjecaja na doživljaj teksta. |  |
| **Veliko početno slovo** | 1 | 1 |  | Pravilno piše jednorječna i višerječna imena ustanova, društava, pokreta, epoha i povijesnih događaja. Primjenjuje pravila o pisanju vlastitoga imena unutar višerječnoga imena te vlastitoga imena ispred kojega se nalazi redni broj. Pregledava napisani tekst služeći se pravopisom. | Potaknuti učenike na primjenu jezičnih znanja u svakodnevnoj komunikaciji. |  |
| **Sue Townsend, *Jesenji jadi Adriana Molea*** | 1 |  |  | Prepoznaje u tekstu pojave i doživljaje iz vlastitoga okruženja. Uočava umjetničko oblikovanje prepoznatih događaja i doživljaja: humor u tekstu; osobine likova. Prepoznaje strukturu teksta; izdvaja obilježja dnevnika. | Pripremati učenike za obrazlaganje vlastitoga doživljaja književnoga teksta te prepoznavanje i objašnjavanje povezanosti njegovih bitnih elemenata. |  |
| **Pravopisni znakovi** | 1 | 1 |  | Pravilno piše i upotrebljava pravopisne znakove: crticu, spojnicu, kosu crtu, navodnike i polunavodnike. Razlikuje pravopisne i rečenične znakove. | Potaknuti učenike na primjenu jezičnih znanja u svakodnevnoj komunikaciji. Osvijestiti potrebu pravilnoga pisanja i čitanja pravopisnih znakova. |  |
| **Pisanje sastavka prema zadanoj temi (*Jedan dan u mojemu životu*)** |  | 1 |  | Učenik piše pripovjedne tekstove u skladu s temom i prema planu; pripovijeda objektivno: promatra i prati događaj, zapaža tijek događaja i uključenost sudionika događaja poštujući točnost i istinitost činjenica; – odgovara na pitanja tko sudjeluje u događaju, što se događa, gdje se i kada događa i koji je uzrok događaja (zašto i kako?); ponovno čita i pregledava napisani tekst radi usavršavanja teksta služeći se pravopisom i rječnicima.Oblikuje uratke u kojima dolazi do izražaja kreativnost, originalnost i stvaralačko mišljenje na temelju usvojenih jezičnih vještina. | Razvijati kulturu pisanoga izražavanja odabirući važne podatke te iznoseći pojedinosti iz vlastitoga života, poštujući zadanu formu i pravopisnu normu. |  |
| **Josip Pupačić, *Tri moja brata*** | 1 |  |  | Učenik uočava estetska obilježja književnoga teksta; uspoređuje vlastite spoznaje o odnosima s braćom, sestrama ili bliskim osobama s prikazom odnosa u književnome tekstu. Iznosi emotivne reakcije koje u njemu pobuđuje slušani tekst te ih uspoređuje s reakcijama ostalih učenika. Učenik tumači književni tekst na temelju čitateljskoga iskustva i usporedbe s drugim tekstovima primjenjujući znanja o književnosti: prepoznaje i objašnjava preneseno značenje, usporedbe i hiperbolu; objašnjava utjecaj slobodnoga stiha na ritam pjesme. | Izražavati vlastite predodžbe o stvarnosti i uvjerenja na temelju čitateljskoga iskustva. Izdvajati i objašnjavati izraze u prenesenome značenju. Objasniti utjecaj hiperbole na doživljaj teksta. Izdvojiti elemente ritma. |  |